Source: https://ispis.sk/judikatura/KSKE/8CoE73/2012
Timestamp: 2020-03-30 15:21:23+00:00
Document Index: 13133074

Matched Legal Cases: ['§ 58', '§ 206', '§ 212', '§ 214', '§ 58', '§ 211', '§ 209', '§ 29', '§ 3', 'súd ', 'súd ', 'Súd ', 'súd ', '§ 206', 'súd ', '§ 212', '§ 214', '§ 58', 'súd ', 'súd ', 'súd ', 'súd ', '§ 211', '§ 209', '§ 29']

KSKE 8 CoE 73/2012 - iSpis
iSpis Judikatúra – KSKE 8 CoE 73/2012
KS v Košiciach, dátum 28.06.2012, sp.zn. KSKE 8 CoE 73/2012
§ 58 ods. 3 zákona č. 233/1995
§ 206 ods. 2 OSP § 212 ods. 1 OSP § 214 ods. 2 OSP § 58 ods. 3 zákona č. 233/1995 § 211 ods. 1 OSP § 209a ods. 1 OSP § 29 ods. 2 OSP § 3 ods. 9 zákona č. 757/2004
OSRV ER1088/1998
Súd: Krajský súd Košice Spisová značka: 8CoE/73/2012 Identifikačné číslo súdneho spisu: 7898899595 Dátum vydania rozhodnutia: 29. 06. 2012 Meno a priezvisko sudcu, VSÚ: JUDr. Marianna Hrabovecká ECLI: ECLI:SK:KSKE:2012:7898899595.1
Uznesenie Krajský súd v Košiciach v exekučnej veci oprávnenej V. N. nar. X.X.Q. bývajúcej v A. D. U. X.. Č.. Q. proti povinnému V. C. nar. XX.XX.Q. bývajúcemu v A. D. U. X.. Č.. Q. vedenej u súdneho exekútora JUDr. Petra Hodermarského so sídlom Exekútorského úradu v Rožňave na ul. Akademika Hronca č. 3 pod sp. zn. EX 1264/98-3 o vymoženie 116,18 € s príslušenstvom o odvolaní oprávnenej proti uzneseniu Okresného súdu Rožňava zo 6.2.2012 č. k. Er/1088/1998-58 takto
Súd prvého stupňa napadnutým uznesením vyhlásil exekúciu za neprípustnú, zastavil ju, priznal súdnemu exekútorovi trovy exekúcie v rozsahu 149,80 € a zaviazal oprávnenú uhradiť súdnemu exekútorovi priznané trovy exekúcie 149,80 € do 15 dní od právoplatnosti uznesenia.
Proti výroku o trovách exekúcie podala v zákonnej lehote odvolanie oprávnená s návrhom, aby ho odvolací súd zrušil vrátil vec v tomto rozsahu súdu prvého stupňa na ďalšie konanie a rozhodnutie, pretože sa nestotožňuje s rozsahom priznaných trov.
Súdny exekútor vo vyjadrení k odvolaniu oprávnenej navrhol potvrdiť napadnutý výrok uznesenia ako vecne správny.
Výrok uznesenia o vyhlásení exekúcie za neprípustnú a o jej zastavení nebol odvolaním napadnutý, nadobudol právoplatnosť, preto nebol predmetom preskúmania v odvolacom konaní (§ 206 ods. 2 O. s. p.) .
Odvolací súd na základe odvolania oprávnenej preskúmal napadnutý výrok uznesenia podľa § 212 ods. 1 O. s. p. bez nariadenia pojednávania podľa § 214 ods. 2 O.s.p. a vrátil vec súdu prvého stupňa ako predčasne predloženú, pretože vo veci nie sú splnené podmienky odvolacieho konania.
Podľa § 58 ods. 3 Exekučného poriadku rozhodnutie (o zastavení exekúcie) sa doručí oprávnenému, povinnému a exekútorovi poverenému vykonaním exekúcie.
Z obálky založenej na č.l. 60 spisu je zrejmé, že súd prvého stupňa sa vyššie citovaným zákonným ustanovením dôsledne neriadil, ak predložil vec odvolaciemu súdu na rozhodnutie o odvolaní oprávnenej bez toho, aby doručil napadnuté uznesenie povinnému. Skutočnosť, že sa zásielka s napadnutým uznesením vrátila súdu s poznámkou adresát neznámy nie je možné považovať za riadne doručenie
uznesenia povinnému. V takom prípade je povinnosťou súdu prvého stupňa vykonať šetrenie novej adresy, na ktorej sa povinný zdržiava a až po jeho neúspešnosti ustanoviť povinnému na doručenie uznesenia opatrovníka.
Vzhľadom k tomu, že súd prvého stupňa nedoručil povinnému uznesenie o zastavení exekúcie, bráni táto vada vykonať odvolacie konanie, a preto odvolací súd vrátil vec súdu prvého stupňa ako predčasne predloženú. Odvolací súd poznamenáva, že podľa § 211 ods. 1 O. s. p. môže nahrádzať činnosť súdu prvého stupňa len pri odstraňovaní vád pri doručovaní odvolania a výzvy podľa § 209a ods. 1 tak, že sám vykoná doručovanie, ale nie aj pri odstraňovaní vád pri doručovaní rozhodnutia.
Po vrátení veci bude úlohou súdu prvého stupňa bezodkladne vykonať šetrenie aktuálneho pobytu povinného, doručiť mu napadnuté uznesenie a odvolanie na vyjadrenie, resp. v prípade neúspešného pokusu mu ustanoviť opatrovníka podľa § 29 ods. 2 O. s. p., pripojiť doručenku a spis opätovne predložiť odvolaciemu súdu s novou predkladacou správou.